**נספח ד' הסכם התקשרות**

**הסכם למתן שירותים**

**שנערך ונחתם ביום \_\_\_\_\_ בחודש \_\_\_\_\_\_\_\_\_ בשנת 2018**

**בין**

**הרשות הלאומית לחדשנות טכנולוגית**

מרח' הירדן 4,

קרית שדה התעופה

(להלן: "**הרשות**" או "**רשות החדשנות**")

**מצד אחד;**

**לבין**

**שם: \_\_\_\_\_\_\_\_\_\_\_\_\_\_\_\_\_\_\_\_\_\_**

**מספר מזהה (עוסק מורשה, מס' ת.ז., מספר רישום):** \_\_\_\_\_\_\_\_\_\_\_\_\_\_\_\_

**כתובת:** \_\_\_\_\_\_\_\_\_\_\_\_\_\_\_\_

טל: \_\_\_\_\_\_\_\_\_\_\_\_\_\_\_\_\_

באמצעות **\_\_\_\_\_\_\_\_\_\_\_,** נושא/ת ת.ז. **\_\_\_\_\_\_\_\_\_\_** ו- \_\_\_\_\_\_\_\_\_\_\_\_\_, נושא/ת ת.ז. \_\_\_\_\_\_\_\_\_\_\_\_\_, המוסמכים לחתום בשמו

(להלן: "**נותן השירותים**")

**מצד שני;**

**הואיל:** והרשות פרסמה מכרז פומבי עם בחינה דו-שלבית והליך תחרותי נוסף מספר 07/2018, להספקת שירותי הפקה של כנס החדשנות לשנת 2018-19 (להלן: "**המכרז**");

**והואיל:** והצעת נותן השירותים במכרז, המצורפת גם היא להסכם זה ומהווה חלק בלתי נפרד ממנו, נבחרה על ידי הרשות כהצעה הזוכה במכרז, בהתאם להחלטת ועדת המכרזים של הרשות מיום \_\_\_\_\_\_\_\_;

**והואיל**: וברצון הרשות, על יסוד הצהרותיו והתחייבויותיו של נותן השירותים בהסכם זה והצעת נותן השירותים במכרז, למסור לנותן השירותים, וברצון נותן השירותים לקבל על עצמו, את ביצוע השירותים (כהגדרתם להלן) ואת כל ההתחייבויות הכרוכות בכך, והכל בהתאם ובכפיפות לתנאים ולהוראות המפורטים במכרז ובהסכם זה;

**והואיל:** ומוסכם בין הצדדים, כי ביצוע השירותים (כהגדרתם להלן) יהיה שלא במסגרת יחסי עבודה הנהוגים בין עובד למעביד, אלא כאשר נותן השירותים פועל כבעל מקצוע עצמאי המעניק את שירותיו לרשות על בסיס קבלני ומקבל תמורה בגין ביצוע השירותים, כמתחייב ממעמד זה, בהתאם למפורט בהסכם זה;

**והואיל:** וברצון הצדדים להגדיר ולהסדיר את היחסים המשפטיים ביניהם, הכל כמפורט לעיל ולהלן בהסכם זה;

**אי לכך הוסכם, הוצהר והותנה בין הצדדים כדלקמן:**

# **כללי**

## המבוא והנספחים להסכם זה מהווים חלק בלתי נפרד מהסכם זה ויפורשו יחד עמו.

## מונחים הקשורים בשירותים המופיעים בהסכם זה - יחולו הגדרותיהם שבמכרז ובמפרט השירותים (**נספח ב'** להסכם זה).

## כותרות הסעיפים משמשות לנוחיות בלבד, והן לא ישמשו לצורך פרשנות ההסכם.

## במקרה של סתירה או אי התאמה בין הוראה מהוראות הסכם זה לבין הוראה באיזה מנספחיו, יגבר האמור בהסכם.

## כנציגת הרשות לצורך הסכם זה תשמש מנהלת יחידת השיווק והדוברות ברשות או מי שימונה על ידיה (להלן: "**המנהלת**").

## נותן השירותים ימנה איש קשר לצורך הסכם זה וימסור את פרטיו למנהלת.

# **נספחים להסכם**

# הנספחים להסכם זה הינם:

## **נספח 1** - הצעת המחיר של נותן השירותים למכרז.

## **נספח 2** - מפרט השירותים.

## **נספח 3** - נוסח ערבות הסכם.

## **נספח 4** - אישור עריכת ביטוח.

## **נספח 5** - התחייבות לשמירת סודיות והעדר ניגוד עניינים.

## **נספח 6** - מסמכי המכרז, כולל הצעת נותן השירותים במכרז (למעט הצעת המחיר).

# **מהות ההסכם; היקף השירותים**

## הסכם זה הנו להספקת שירותי הפקה של כנס החדשנות לשנת 2018-19, הצפוי להתקיים בין אוקטובר 2018 לינואר 2019 - מועד סופי לאירוע יסוכם בין הצדדים (להלן: "**הכנס**" או "**האירוע**"), בהתאם למפרט השירותים, המצ"ב כ**נספח 2** להסכם זה, כחלק בלתי נפרד ממנו, בתוספת ההרחבות בהתאם להצעת נותן השירותים וכפי שיוסכמו בין הצדדים (לעיל ולהלן: "**השירותים**").

## אין בהוראות הסכם זה בכדי למנוע מהרשות מלהתקשר עם נותן השירותים אחר ו/או נוסף, במהלך תקופת ההתקשרות בהסכם זה (כולל תקופות האופציה) ולאחריו, לשם רכישת שירותים דומים.

# **הצהרות והתחייבויות נותן השירותים**

# נותן השירותים מצהיר ומתחייב בזאת כדלקמן:

## ברשותו הניסיון, המיומנות, הידע, האמצעים, הכלים, המכשור, ההסמכות, הרישיונות וכוח האדם הנדרשים לביצוע השירותים – לרבות באמצעות קבלני משנה, וכי יספק את השירותים לרשות בדייקנות, ביעילות, במומחיות ובמיומנות, לשביעות רצון הרשות ובמועדים אשר ייקבעו על ידיו, והכל בכפוף להוראות הסכם זה.

## השירותים הנדרשים בהסכם זה בהירים לו, והוא מתחייב לבצעם במרב הקפדנות, היעילות והידע המקצועי ולשביעות רצונו המלא של הרשות.

## הוא פועל ויפעל במסגרת ביצוע הסכם זה על פי הוראות כל רשות ובכפוף להוראות כל דין ותקן ישים מחייב, ובידיו ו/או בידי כל מי שיפעל מטעמו במתן השירותים יהיו, במשך כל תקופת ביצוע ההסכם, כל האישורים ו/או ההיתרים ו/או הרישיונות ו/או הזיכיונות הנדרשים על פי דין ו/או מאת כל רשות ועל ידי כל גוף, לצורך ביצוע התחייבויותיו על פי הסכם זה, ובכלל זה - מבלי לגרוע מכלליות האמור:

### רישיון עסק להקמת האירוע, לרבות כל הכרוך בכך;

### היתר מאקו"ם להשמעת מוזיקת רקע במהלך האירוע.

## ביצוע השירותים יהיה באופן שיבטיח שמירה על הוראות כל דין, ונותן השירותים ינקוט את כל האמצעים הדרושים לצורך שמירת הבטיחות והביטחון במסגרת האירוע. עוד מתחייב נותן השירותים, כי הוא וכל מי שיפעל מטעמו בהספקת השירותים ימלאו אחר הוראות כל דין והוראות הרשות בנוגע לביצוע השירותים והתחייבויות נותן השירותים על פי הסכם זה ולקיומן.

## קבלת כל האישורים הנדרשים על פי דין להקמת האירוע הינה באחריות נותן השירותים, ובכלל זה הקמת האירוע תלווה בבדיקות ובאישורים מטעם מהנדס בטיחות.

## לקיים את חובותיו בעניין שמירת זכויות עובדים, לפי דיני העבודה, ובכלל זה צווי ההרחבה וההסכמים הקיבוציים החלים עליו כמעסיק לעניין מתן השירותים, לרבות בהתאם לחוק עובדים זרים (איסור העסקה שלא כדין והבטחת תנאים), תשנ"א-1991 ובהתאם לחוק שכר מינימום, תשמ"ז-1987, ולשלם ו/או לוודא כי ישולם שכר עבודה למועסקים מטעמו במתן השירותים (לרבות באמצעות קבלני משנה) כמתחייב מחוקי העבודה, צווי ההרחבה, ההסכמים הקיבוציים וההסכמים האישיים הרלוונטיים.

## לבצע את השירותים בהתאם להוראות והנחיות נוספות שתינתנה מדי פעם על ידי המנהלת, כהגדרתה בהסכם זה, וזאת בשקידה, בהקפדה וברמה מקצועית גבוהה.

## אין כל איסור, מניעה ו/או הגבלה, בין על פי דין, בין על פי הסכם ובין אחרת, בקשר להתקשרותו בהסכם זה ו/או לביצוע כל התחייבויותיו על פיו, ובכלל זה נותן השירותים הנו בעל הזכות החוקית למתן השירותים על פי הסכם זה על כל הכרוך בהם, לרבות זכות השימוש באולם האירועים המוצע לצורך קיום האירוע בתאריך המוסכם, והוא לא קיבל על עצמו ולא יקבל על עצמו בעתיד, כל עוד הסכם זה הינו בתוקף, כל התחייבות, שיש בה כדי להטיל עליו איסור, מניעה ו/או מגבלה כאמור.

## ידוע לו שאין בכל האמור בהסכם זה או בכל הודעה שתינתן על פיו כדי לשחררו מכל חובה או צורך לקבל כל רישיון, היתר או רשות או מן הצורך לשלם מס, היטל, אגרה, תשלומי חובה וכיוצא באלה, המוטלים עליו על פי הסכם זה ו/או כל דין.

# סעיף ‎4 זה הינו מעיקרי הסכם זה, והפרת תנאי מתנאיו תהווה הפרה יסודית של ההסכם.

# **תקופת ההסכם**

## הסכם זה יהיה בתוקף החל ממועד חתימתו על ידי הרשות, ועד להשלמת כל התחייבויות הצדדים על פיו ביחס לכנס החדשנות לשנת 2018-19.

## בהסכמת הצדדים, אשר תושג תוך חודשיים מתום האירוע, יוארך הסכם ההתקשרות ביניהם, כך שיחול גם ביחס להפקת כנס החדשנות בשנה העוקבת. ההארכה כאמור תהיה באותם תנאים, בכפוף לכך שאם המדד יהיה חיובי, יהיה סכום התמורה צמוד למדד ביחס למדד הבסיס הידוע בעת חתימת הסכם ההתקשרות, ובכפוף לשינויים ואישורים תקציביים ברשות.

## אם יגיעו הצדדים להסכמה כאמור בסעיף ‎5.2 לעיל, ונותן השירותים יפיק גם את כנס החדשנות בשנה העוקבת, יהיו הצדדים רשאים להגיע להסכמות דומות גם ביחס להפקת הכנס בשנה שלאחר מכן, וכך הלאה, בהתאמה, לגבי הכנסים בשנתיים הבאות לאחר מכן (מקסימום 5 תקופות התקשרות) (הארכות ההסכם, אם תהיינה, בהתאם לסעיף ‎5.2 הנ"ל וסעיף ‎5.3 זה – להלן: "**תקופות ההארכה**").

## מובהר בזאת, כי הארכות ההסכם בהתאם לסעיפים ‎5.2 ו-‎5.3 הנ"ל תהיינה בכפוף לצרכי הרשות, לאישור התקציב מדי שנה, למגבלות התקציב, להוראות כל דין - לרבות הוראות חוק התקציב, חוק חובת המכרזים, תקנות חובת המכרזים ותנאי הסכם זה, ואין במכרז, על נספחיו, כדי לחייב את הרשות להאריך את ההסכם ביחס לאיזו מהשנים האמורות או בכלל.

## בתקופות ההארכה יחולו הוראות הסכם זה, בשינויים המחויבים.

# **היעדר יחסי עבודה**

## נותן השירותים מצהיר בזאת, כי בביצוע התחייבויותיו על פי הסכם זה הוא פועל כקבלן עצמאי, וכי עליו בלבד תחול האחריות המלאה, הבלעדית והמוחלטת בכל מקרה של פגיעה, פציעה, נכות, מוות, נזק או הפסד שיקרו או ייגרמו לעובדיו ו/או למי מטעמו (לרבות קבלני משנה מטעמו ועובדיהם ו/או המועסקים מטעמם) ו/או לרשות ולעובדיה ו/או לכל צד שלישי, תוך כדי או עקב ביצוע או מחדל מהתחייבויותיו של נותן השירותים על פי הסכם זה.

## נותן השירותים בלבד ישא בכל התשלומים, ההוצאות והמסים, במועדים המתחייבים לכך על פי הדין, בקשר עם העסקתם של העובדים ו/או מי מטעמו (לרבות קבלני משנה מטעמו ועובדיהם ו/או המועסקים מטעמם), לרבות שכר עבודה, הפרשות סוציאליות, מס הכנסה, ביטוח לאומי, מס בריאות וכל מס ו/או היטל ו/או מלווה ו/או כל תשלום סוציאלי אחר, כפי שייקבעו וישתנו מעת לעת, ולא תהיינה לנותן השירותים או לעובדים או למי מטעמו כל זכויות של עובד המועסק על ידי הרשות, והם לא יהיו זכאים לכל תשלומים, פיצויים, הטבות או זכויות של עובד כלפי מעבידו מטעם הרשות.

## מוסכם ומודגש בזאת, כי התמורה אשר עליה הסכימו הצדדים להסכם זה, כהגדרתה להלן, נקבעה בהתחשב בעובדה, שעובדי נותן השירותים ו/או מי מטעמו אינם בגדר "עובדים" של הרשות לכל דבר ועניין ולצורך כל דין, ושלא יהיו לרשות כל עלויות נוספות בגין העסקתם ו/או סיום העסקתם, כך שהתמורה המוסכמת, כאמור בהסכם זה, היא העלות המלאה, הכוללת והבלעדית שתהיה לרשות, בגין כל הקשור בקבלת השירותים.

## לפיכך, אם מכל סיבה שהיא, ייקבע על ידי בית משפט ו/או בית דין, כי עובד או עובדים של נותן השירותים ו/או מי מטעמו, הינם עובדים של הרשות, בין ביחד עם נותן השירותים ובין בנפרד, כי אז מתחייב נותן השירותים לפצות ולשפות את הרשות, מיד לפי דרישתו הראשונה, בגין כל סכום, ללא יוצא מן הכלל, שהרשות יידרש לשלם לכל אדם ו/או גוף בקשר עם כל קביעה שכזו, לרבות כל ההוצאות המשפטיות הקשורות בכך.

## מבלי לגרוע מהאמור לעיל, אם יתברר לרשות כי קיימת טענה ו/או דרישה ו/או תביעה מצד מי מעובדי נותן השירותים ו/או מי מטעמו, שעניינה אי תשלום על ידי נותן השירותים ו/או מי מטעמו של מלוא הזכויות המגיעות לאותו עובד על פי כל דין ו/או הסכם, תהא הרשות רשאית, על פי שיקול דעתה הבלעדי וכפי שתמצא לנכון, לחלט את ערבות ההסכם, כהגדרתה להלן, במלואה או בחלקה, ו/או לקזז מיתרת החוב כלפי נותן השירותים כל סכום שיידרש על מנת לשלם לאותו עובד ו/או בגינו במישרין, ובכך למנוע הגשת תביעה כנגד הרשות. כמו כן, תהא הרשות רשאית לעכב, בנסיבות האמורות, כל תשלום המגיע לנותן השירותים, עד לבירור מלוא טענות העובד מטעמו.

## מבלי לגרוע מן האמור לעיל, במקרה של הגשת תביעה ו/או דרישה כאמור, וכן בכל עת אחרת, נותן השירותים מתחייב לשתף פעולה עם הרשות ולהעביר לרשות, על פי דרישתה, אישורים בהתאם לדרישת הרשות בנוגע לביצוע התשלומים לעובדיו ו/או עובדי מי מטעמו ו/או בגינם.

# **התמורה ואופן תשלומה**

## בתמורה לביצוע השירותים וכל יתר התחייבויותיו של נותן השירותים כלפי הרשות, במלואן ובמועדן, יהיה נותן השירותים זכאי לתשלום תמורה בסך של \_\_\_\_\_\_\_\_\_\_\_\_\_\_\_\_ ₪, המהווים 350,000 ₪, בניכוי \_\_\_\_\_\_\_\_\_ ₪ - סכום ההנחה - בהתאם להצעה הסופית שהוגשה מטעמו במכרז, המצורפת כ**נספח 1** להסכם זה, כחלק בלתי נפרד ממנו) (להלן: "**התמורה**").

## לתמורה יתווסף מס ערך מוסף כדין, שישולם על ידי הרשות לנותן השירותים במועד תשלומו של כל תשלום על פי ההסכם.

## התמורה תשולם בהתאם למועדים שלהלן:

### דרישת תשלום שתוגש לרשות במחצית הראשונה של כל חודש (בימים 15-1 לחודש), תשולם ביום העסקים הראשון הבא לאחר ה-15 לחודש העוקב;

### דרישת תשלום שתוגש לרשות בין התאריכים 24-16 לכל חודש (כולל), תשולם בין התאריכים 24-16 של החודש העוקב;

### דרישת תשלום שתוגש לרשות בין התאריכים 31-25 לכל חודש (כולל), תשולם ביום ה-24 לחודש העוקב.

## תנאי לביצוע תשלום כלשהו לפי הסכם זה הוא שבתחילתה של כל תקופת התקשרות או (לפי העניין) שנה קלנדרית, ימציא נותן השירותים לנציג הרשות העתקים של אישור עוסק מורשה, אישור בדבר גובה ניכוי מס במקור, אישור בדבר ניהול פנקסי חשבונות כדין וכל אישור או רישיון אחר שיידרש על ידי הרשות. על כל האישורים להיות תקפים למועד המצאתם, ונותן השירותים יהיה מחויב לדאוג להארכת תוקפם, מעת לעת.

## מבלי לגרוע מהוראות אחרות בהסכם זה לעניין קיזוזים וניכויים, הרשות תנכה במקור מכל תשלום שישולם לנותן השירותים את כל המיסים, ההיטלים, האגרות והתשלומים האחרים או הנוספים שחלה עליהם חובת ניכוי מס במקור על פי הדין.

## מוצהר ומוסכם בזאת, כי התמורה הינה קבועה ומוחלטת, כי לא יחולו בה כל שינויים, וכי היא כוללת תמורה נאותה והוגנת לנותן השירותים, לרבות רווח עבור כל ההוצאות הכרוכות בביצוע השירותים ויתר התחייבויותיו של נותן השירותים על פי הסכם זה או על פי כל דין ו/או הנובעות מהן, וכי נותן השירותים לא יתבע ולא יהיה רשאי לתבוע מהרשות העלאות או שינויים בתמורה, בהתאם לתנאי הסכם זה, בין מחמת עלויות שכר עבודה, שינויים בשער החליפין של המטבע, מדדים, הוצאות ייצור, הוצאות הובלה ואחסנה, תשלום תוספת יוקר, עליה במחירי חומרים, הטלתם או העלאתם של מיסים, היטלים או תשלומי חובה אחרים מכל מין וסוג, בין ישירים ובין עקיפים, או מחמת כל גורם נוסף אחר, למעט כנקוב מפורשות בהסכם זה.

## התמורה תשולם לנותן השירותים בהעברה בנקאית לחשבון נותן השירותים, בהתאם לפרטים שיועברו על ידיו לרשות. לרשות שמורה הזכות, לפי שיקול דעתה הבלעדי, לשלם את התמורה באמצעי תשלום אחרים. הרשות אינה מתחייבת כלפי מאן דהוא כי תשלום התמורה ייעשה בדרך זו או אחרת ו/או לחשבון בנק זה או אחר.

# **ערבות ההסכם**

## להבטחת קיום כל התחייבויותיו לפי הסכם זה, במלואן ומועדן, ימסור נותן השירותים לרשות, במעמד חתימת הסכם זה, ערבות בנקאית אוטונומית בלתי מותנית, בנוסח המצורף כ**נספח 3** להסכם זה, בסך של 17,000 ₪ (שבעה עשר אלף שקלים חדשים), כשהיא חתומה על ידי הבנק מוציא הערבות (להלן: "**ערבות ההסכם**" או "**הערבות**").

## ערבות ההסכם תעמוד בתוקף מלא החל ממועד חתימת הסכם זה ועד לחלוף 60 (שישים) יום מתום כנס החדשנות 2018-19. במקרה שיוארך לתקופה/ות נוספת/ות, בהתאם לסעיפים ‎5.2 ו/או ‎5.3 לעיל, תוארך או תחודש ערבות ההסכם, בתוקף ממועד חתימת כתב ההארכה הרלוונטי ועד לחלוף 60 יום לאחר תום הכנס הרלוונטי.

## שם המבקש בערבות ההסכם יהא שם נותן השירותים.

## ערבות ההסכם תהא צמודה למדד המחירים לצרכן. מדד הבסיס יהא המדד הידוע במועד חתימת הסכם זה.

## בכל מקרה שבו נותן השירותים יפר ו/או לא יקיים התחייבות מהתחייבויותיו על פי הסכם זה, וכן בכל מקרה בו רשאית הרשות על פי הסכם זה לגבות תשלום ו/או פיצוי ו/או שיפוי כלשהם מנותן השירותים, תהא הרשות רשאית להציג את ערבות ההסכם לפירעון, ולחלט את סכום ערבות ההסכם, במלואו או בחלקו. ערבות ההסכם תהא ניתנת לחילוט על פי דרישה בכתב מאת הרשות, שתימסר לבנק מוציא הערבות, ומבלי שהרשות תידרש לנמק את דרישת החילוט ו/או להציג לבנק מסמך ו/או ראיה כלשהם נוספים על דרישת החילוט.

## מובהר בזאת, כי במקרה של חילוט הערבות על ידי הרשות, תקבע הרשות על פי שיקול דעתה הבלעדי את סדר זקיפת הסכומים.

## במקרה של חילוט ערבות ההסכם, במלואה או בחלקה, על ידי הרשות, ימציא נותן השירותים לרשות ערבות בנקאית לתקופה, בסכום ובתנאים זהים לערבות ההסכם המקורית, וזאת תוך 7 (שבעה) ימים מיום חילוטה של הערבות.

## מובהר בזאת, כי אין, ולא יהא, במתן ערבות ההסכם ו/או בחילוטה, במלואה או בחלקה, על ידי הרשות, כדי לגרוע באופן כלשהו מהתחייבויותיו של נותן השירותים על פי הסכם זה ו/או על פי כל דין, ו/או כדי לגרוע באופן כלשהו מכל זכות ו/או סעד אחר הנתונים לרשות על פי הסכם זה ו/או על פי כל דין.

## כל ההוצאות הכרוכות בערבות ההסכם ו/או הנובעות ממנה, לרבות מהוצאתה, מהארכת תוקפה, מגבייתה ו/או מחידושה כאמור לעיל, תחולנה במלואן על נותן השירותים ותשולמנה על ידיו.

## אין בגובה ערבות ההסכם כדי לשמש הגבלה או תקרה להתחייבויותיו של נותן השירותים במקרה של מימושה.

## בתום תקופת ההסכם תוחזר הערבות על ידי הרשות לנותן השירותים, בכפוף לכך שנותן השירותים מילא את כל התחייבויותיו על פי הסכם זה שמועד קיומן חל עד לאותו מועד, במלואן, במועדן ולשביעות רצונו המלאה של הרשות.

סעיף ‎8 זה הינו מעיקרי הסכם זה, והפרת תנאי מתנאיו תהווה הפרה יסודית של הסכם זה.

# **אחריות ושיפוי**

## נותן השירותים ישא באחריות בגין כל פגיעה, הפסד, אובדן או נזק שייגרמו, מכל סיבה שהיא, לגופו או רכושו שלו או של מי מטעמו או לגוף או רכוש עובדיו או של מי מטעמו, או לרכוש הרשות או לגופו או רכושו של כל אדם אחר, כתוצאה ישירה או עקיפה מהפעלתו של הסכם זה.

## מוסכם בין הצדדים, כי הרשות לא תישא בכל תשלום, הוצאה או נזק מכל סיבה שהיא שייגרמו לגופו או רכושו של נותן השירותים או מי מטעמו, או לגוף או רכוש עובדיו או של מי מטעמו או לרכוש הרשות או לגופו או רכושו של כל אדם אחר, כתוצאה ישירה או עקיפה מהפעלתו של הסכם זה, וכי אחריות זו תחול על נותן השירותים בלבד.

## נותן השירותים מתחייב לשפות את הרשות על כל נזק, תשלום או הוצאה שייגרמו לה מכל סיבה שהיא, הנובעים ממעשיו או מחדליו של נותן השירותים, כתוצאה ישירה או עקיפה מהפעלתו של הסכם זה, מיד עם קבלת הודעה על כך מאת הרשות.

## סעיף ‎9 זה הינו מעיקרי הסכם זה, והפרת תנאי מתנאיו תהווה הפרה יסודית של הסכם זה.

# **ביטוח**

## מבלי לגרוע מאחריות נותן השירותים על פי הסכם זה ו/או על פי דין, מתחייב נותן השירותים לערוך ולקיים, על חשבונו, למשך כל תקופת ההסכם, ולעניין כל ביטוח הנערך על בסיס יום הגשת התביעה - גם לתקופה נוספת של 12 (שנים עשר) חודשים לפחות ממועד סיום ההסכם, את הביטוחים בהתאם לתנאים ולסכומים כמפורט באישור עריכת הביטוח המצורף כ**נספח 4** להסכם זה, כחלק בלתי נפרד ממנו (להלן: "**ביטוחי נותן השירותים**" ו/או "**אישור עריכת הביטוח**", לפי העניין), אצל חברת ביטוח מורשית כדין בישראל ובעלת מוניטין.

## ביטוחי נותן השירותים יהיו קודמים לכל ביטוח הנערך על ידי הרשות.

## **ביטוחים נוספים על הביטוחים המפורטים באישור עריכת הביטוח**:

### בנוסף לביטוחים המפורטים באישור עריכת הביטוח, מתחייב נותן השירות לערוך ולקיים, אצל חברת ביטוח מורשית כדין ובעלת מוניטין, ביחס לכלי הרכב והציוד המכני ההנדסי שבבעלות נותן השירות ו/או קבלני המשנה שלו ו/או מי מטעמם ו/או שהם אחראים עבורם, את הביטוחים כדלקמן:

#### בגין פגיעה שתיגרם לרכוש צד שלישי עקב השימוש בכלי הרכב ו/או בציוד;

#### בגין פגיעה גופנית שאין חובה לבטחה על פי דין;

#### בגין אובדן או נזק לכלי הרכב ו/או ציוד מכני הנדסי (ביטוח מקיף/ביטוח ציוד מכני הנדסי.

### מוסכם בזאת כי נותן השירות רשאי שלא לערוך את הביטוחים הנזכרים בסעיפים ‎10.2.1.1 עד ‎10.2.1.3 לעיל, ובתנאי שסעיף הפטור כאמור בסעיף ‎10.7 להלן יחול כאילו נערכו ביטוחים אלה במלואם

## כן מתחייב נותן השירותים לערוך ולקיים על חשבונו, למשך כל תקופת ההסכם, את יתר הביטוחים וההתחייבויות הנדרשים על פי דין לשם ביצוע ההסכם, לרבות - מבלי לגרוע מכלליות האמור - תשלומים לביטוח לאומי וביטוח חובה לכל כלי הרכב המובאים לחצרי הרשות ו/או המשמשים לצורך ו/או במסגרת ביצוע ההסכם, אם קיימים. כן מתחייב נותן השירותים לערוך ביטוח אחריות כלפי צד שלישי רכוש לכל כלי רכב כאמור.

## מובהר, כי היקפי הכיסוי וגבולות האחריות הנדרשים במסגרת ביטוחי נותן השירותים, כמפורט באישור עריכת הביטוח, הינם בבחינת דרישה מזערית המוטלת על נותן השירותים. נותן השירותים מצהיר ומאשר, כי יהיה מנוע מלהעלות כל טענה כלפי הרשות ו/או מי מטעמו בכל הקשור להיקפי הכיסוי וגבולות האחריות כאמור.

## ללא צורך בכל דרישה מצד הרשות, מתחייב נותן השירותים להמציא לידי הרשות, עם החתימה על הסכם זה, את אישור עריכת הביטוח, כשהוא חתום בידי מבטחיו. מיד בתום תקופת הביטוח, מתחייב נותן השירותים להמציא לידי הרשות אישור עריכת ביטוח מעודכן בגין חידוש תוקף ביטוחי נותן השירותים לתקופת ביטוח נוספת, ומדי תקופת ביטוח, כל עוד הסכם זה בתוקף.

## מבלי לגרוע מהאמור לעיל, ובכל הנוגע לביטוח כמפורט בסעיף 1 לאישור עריכת הביטוח (ביטוח אחריות מקצועית), מתחייב נותן השירותים להמשיך ולהחזיק ביטוח זה בתוקף ולהציג בפני הרשות אישור עריכת ביטוח בגינו, במועדים כאמור בסעיף ‎10.1 לעיל.

## נותן השירותים פוטר, בשם כל הפועלים מטעמו ו/או בשם ספקי השירותים השונים בקשר עם הסכם זה, את הרשות ו/או מי מטעמה מאחריות לכל אובדן ו/או נזק לרכושם המשמש לצורך מתן השירותים, ולא תהיה לו כל טענה ו/או דרישה ו/או תביעה כלפי הנ"ל בגין כל אובדן ו/או נזק כאמור.

## נותן השירות יפצה וישפה את הרשות ו/או מי מטעמה בגין כל תביעה, לרבות בגין כל הוצאה ו/או דמי נזק, שתוגש נגדם בקשר עם נזק כאמור. מובהר, כי האמור לעיל בדבר פטור מאחריות, פיצוי ו/או שיפוי לא יחול לטובת אדם שגרם לנזק בזדון.

## הרשות תהא רשאית לבדוק את אישור עריכת הביטוח ונותן השירותים מתחייב לבצע כל שינוי או תיקון שיידרש על מנת להתאימו להתחייבויות נותן השירותים על פי הסכם זה. מובהר בזאת, כי זכות הביקורת של הרשות ביחס לאישור עריכת הביטוח וזכותה להורות על תיקונו, אינה מטילה על הרשות או מי מטעמה כל חובה וכל אחריות שהיא לגבי אישור עריכת הביטוח ו/או ביטוחי נותן השירותים, טיבם, היקפם, תוקפם או היעדרם, ואין בה כדי לגרוע מכל חובה שהיא המוטלת על נותן השירותים על פי הסכם זה.

## אם לדעת נותן השירותים יש צורך בעריכת ביטוחים נוספים או משלימים לביטוחי נותן השירותים המפורטים בהסכם זה, מתחייב נותן השירותים לערוך ולקיים את הביטוחים הנוספים או המשלימים כאמור, ובלבד שבכל ביטוח רכוש נוסף או משלים לביטוחי נותן השירותים ייכלל סעיף בדבר ויתור המבטחים על זכות התחלוף כלפי הרשות וכלפי הבאים מטעם הרשות; הוויתור על זכות התחלוף כאמור לא יחול לטובת אדם שגרם לנזק בזדון.

## מבלי לגרוע מכל הוראה מהוראות הסכם זה לעניין הסבת ההסכם, ובמקרה בו השירותים נשוא הסכם זה או חלק מהם יינתנו על ידי קבלני משנה מטעם נותן השירותים, על נותן השירותים לדאוג כי בידי קבלני המשנה פוליסות ביטוח נאותות בהתאם לאופי והיקף ההתקשרות. לחלופין, לנותן השירותים נתונה הרשות לכלול את קבלני המשנה בשם המבוטח במסגרת הביטוחים הנערכים על ידי נותן השירותים כמפורט באישור עריכת ביטוחי נותן השירותים. למניעת נותן השירותים מובהר בזאת, כי על נותן השירותים מוטלת האחריות כלפי הרשות ביחס לשירותים במלואם, לרבות שירותים שניתנו או אמורים היו להינתן על ידי קבלני משנה, ועל נותן השירותים תחול האחריות לשפות את הרשות בגין כל אובדן או נזק שייגרם, במישרין או בעקיפין, עקב שירותים שניתנו או אמורים היו להינתן על ידי קבלני המשנה, אם ייגרם, בין אם אובדן או נזק כאמור מכוסה באיזו מהפוליסות דלעיל ובין אם לאו.

## כל מגבלת אחריות - אם קיימת בהסכם זה, לא תחול במקום שבו מדובר באובדן ו/או נזק בר כיסוי על פי ביטוחי נותן השירותים.

# סעיף ‎10 זה הינו מעיקרי הסכם זה, והפרת תנאי מתנאיו תהווה הפרה יסודית של הסכם זה.

# **העברת זכויות**

## נותן השירותים לא יהא רשאי להסב, לשעבד, להמחות או להעביר בדרך אחרת כלשהי, את הסכם זה ו/או את זכויותיו ו/או התחייבויותיו על פיו, במלואן או בחלקן, לכל גורם אחר, אלא אם תתקבל לכך הסכמת הרשות, מראש ובכתב, ובכפוף לתנאים שייקבעו על ידי הרשות. לעניין סעיף זה, שינוי בבעלות או בשליטה בנותן השירותים, בין במישרין ובין בעקיפין - דינו כדין העברת זכויות.

## הרשות תהא רשאי להסב, לשעבד, להמחות או להעביר בדרך אחרת את הסכם זה ו/או את התחייבויותיה ו/או זכויותיה על פיו, במלואן או בחלקן, על פי שיקול דעתה, לכל גורם אחר, ללא צורך בהסכמה נוספת מאת נותן השירותים. נותן השירותים נותן בזאת, מראש, את הסכמתו להעברת זכויות ו/או התחייבויות הרשות כאמור לעיל. לבקשת הרשות, יחתום נותן השירותים על כל המסמכים הדרושים לצורך העברת זכויות ו/או התחייבויות הרשות כאמור לעיל.

## סעיף ‎11 זה, הינו מעיקרי הסכם זה, והפרת תנאי מתנאיו תהווה הפרה יסודית של הסכם זה**.**

# **קיזוז, עכבון וויתור**

## הרשות תהא רשאית לקזז מהתמורה ו/או מכל סכום אחר שיגיע ממנה לנותן השירותים, כל סכום שיגיע לרשות על פי הוראות הסכם זה, הסכם אחר בין הצדדים ו/או על פי כל דין, לרבות בגין פיצוי ושיפוי וכן בגין כל נזק, הפסד, הוצאה ו/או מניעת רווח שנגרמו לרשות עקב ו/או מחמת מעשה או מחדל של נותן השירותים ו/או עקב ו/או מחמת ביטול הסכם זה. מובהר בזאת במפורש, כי האמור לעיל אינו פוגע בכל זכות נוספת ו/או אחרת המוקנית לרשות על פי הסכם זה ו/או על פי כל דין.

## בשום מקרה, ועל אף האמור אחרת בכל סעיף המתייחס לקיזוז, ניכוי ו/או עיכוב הכלול בכל הסכם או חוק שהוא, נותן השירותים לא יהא רשאי לעכב, לקזז, לנכות סכום כלשהו מאלה שעליו לשלם (אם עליו לשלם) על פי הוראות הסכם זה.

# סעיף ‏12 זה הוא מעיקרי ההסכם, והפרתו תהווה הפרה יסודית של ההסכם.

# **הפרת ההסכם וביטולו**

## במקרה שבו יימנע ביצוע השירותים בנסיבות שאינן בשליטת הרשות, אזי - מבלי לגרוע מכל זכות ו/או סעד אחרים הנתונים לרשות על פי הסכם זה ו/או על פי כל דין, תהא הרשות זכאי לבטל הסכם זה לאלתר, בהודעה בכתב לנותן השירותים.

## מבלי לגרוע מן האמור לעיל ומכל זכות או סעד שיעמדו לרשות על פי ההסכם או הדין, מוסכם במפורש כי בקרות אחד או יותר מהמקרים שיפורטו להלן, תהא הרשות זכאית לבטל את ההסכם באופן מידי:

### נותן השירותים הפר את ההסכם הפרה יסודית.

### נותן השירותים הפר את ההסכם הפרה שאינה יסודית, ולא תיקן אותה תוך 7 ימים לאחר קבלת דרישה בכתב לעשות כן.

### נותן השירותים המחה ו/או הסב ו/או שיעבד ו/או העביר בדרך אחרת את ההסכם ו/או את זכויותיו על פי ההסכם, במלואן או בחלקן, ללא אישור הרשות מראש ובכתב;

### נותן השירותים בא בדברים עם נושיו לשם הסדר חובות כללי מפאת אי יכולת פירעון;

### נותן השירותים חדל בפועל מלנהל עסקיו ו/או מלבצע שירותים כדוגמת השירותים מושא הסכם זה;

### הוצא נגד נותן השירותים צו כינוס נכסים ו/או צו פירוק ו/או הוכרז נותן השירותים פסול דין ואלו לא בוטלו תוך 30 (שלושים) ימים;

### נותן השירותים התפרק מרצון, או על פי צו של בית משפט;

### הוטל עיקול (או בוצעה כל פעולת הוצאה לפועל אחרת) על רוב נכסי נותן השירותים או על נכסים מהותיים של נותן השירותים ו/או נכסים הדרושים לנותן השירותים לצורך ביצוע השירותים, ובלבד שהעיקול האמור לא הוסר תוך 30 (שלושים) ימים מיום הטלתו.

## נותן השירותים מודע ומסכים לכך, כי זכותה של הרשות לבטל הסכם זה כאמור בסעיף ‏13 זה לעיל, הינה זכות יסודית ובסיסית של הרשות, ולא תהא לו כל טענה, דרישה ו/או תביעה, מכל מין וסוג שהם, כנגד הרשות ו/או מי מטעמה בגין ביטול הסכם זה כאמור.

## בנוסף לכל האמור בהסכם זה ומבלי לגרוע מכל זכות וסעד העומדים לרשות על פי הסכם זה או הדין, תהא הרשות רשאית לבטל את ההסכם בכל עת ומכל סיבה שהיא, על ידי מתן הודעה בכתב לנותן השירותים, 90 (תשעים) יום מראש לפחות.

## במקרה שיובא ההסכם לידי סיום כאמור, יהא נותן השירותים זכאי לתשלום רק בגין חלק השירותים שסיפק בפועל עד למועד הנקוב בהודעת הרשות כמועד סיום ההסכם.

### מובהר, כי במקרה שיובא ההסכם לידי סיום כאמור, לא תהיה למי מהצדדים כל תביעה או טענה לפיצויים, או טענה למניעת רווח בגין הביטול, ובלבד שהצדדים מילאו את התחייבויותיהם ההדדיות לפי הסכם זה עד למועד סיומו של ההסכם.

# **ביטול האירוע**

## במקרה שהרשות תאלץ לבטל את האירוע מפאת כוח עליון, לא תהא הרשות חייבת בתשלום כלשהו לנותן השירותים, והצדדים יפעלו, במידת האפשר, ואם נסיבות העניין יאפשרו זאת, לקביעת מועד חלופי לקיום האירוע. "כוח עליון", לעניין סעיף זה - לרבות מצב של מלחמה, פעילות טרור, אירוע חבלני וכיו"ב, וכן לרבות עקב הלך רוח ציבורי שלפיו אין זה ראוי לקיים את האירוע במועד המתוכנן, מסיבה כלשהי.

## במקרה שהרשות תחליט על ביטול האירוע שלא עקב כוח עליון:

### אם הביטול יהיה עד 3 שבועות לפני המועד המתוכנן לקיום האירוע, לא תישא הרשות בעלויות כלשהן בגין ביטולו;

### אם הביטול יהיה פחות מ-3 שבועות לפני המועד המתוכנן לקיום האירוע, תשלם הרשות לנותן השירותים פיצוי בשיעור של 20% מעלות האירוע.

# **סודיות והעדר ניגוד עניינים**

## נותן השירותים מתחייב לשמור בסודיות מלאה ומוחלטת כל מידע שיגיע לידיו או לידי עובדיו או מי מטעמו (לרבות קבלני משנה ומי מטעמם) בקשר לביצוע הסכם זה, ולנקוט את כל האמצעים הדרושים כדי למנוע הגעת מידע כאמור לידי צד שלישי כלשהו, וכן הוא מתחייב, שלא לעשות כל שימוש במידע כאמור, בין במישרין ובין בעקיפין, בין בעצמו ובין באמצעות כל גורם אחר, אלא לצורך ביצוע התחייבויותיו על פי הסכם זה. נותן השירותים מתחייב להביא סעיף זה לידיעת המועסקים מטעמו בביצוע השירותים ולדאוג לביצועו על-ידיהם.

## בסעיף זה, המונח "**מידע**" משמעו - לרבות כל מידע, שהושג הן בעל-פה, הן בכתב, הן במדיה מגנטית והן בכל אופן אחר, בין שהוא נחשב לסוד מסחרי על פי דין ובין שלא, הכרוך ו/או הקשור בהסכם זה על נספחיו ו/או ברשות ו/או בפעילותה ו/או בגוף קשור לרשות ו/או במי ממנהליו, עובדיו ו/או שלוחיו, אשר נמסר לנותן השירותים על ידי הרשות ו/או אשר הגיע או יגיע לנותן השירותים במסגרת ו/או כתוצאה ו/או בקשר עם הסכם זה, למעט מידע אשר נותן השירותים יוכיח כי –

### הינו נחלת הכלל או הפך בזמן כלשהו לנחלת הכלל, שלא כתוצאה מהפרת כל התחייבות בה מחויב נותן השירותים כלפי הרשות;

### הוא התקבל אצל נותן השירותים מידי צד שלישי, אשר למיטב ידיעתו של נותן השירותים לא היה מחויב בחובת סודיות כלפי הרשות בעת מסירתו;

### הוא היה ברשותו של נותן השירותים במועד הגילוי, או שפותח על ידיו באופן עצמאי, מבלי שהשתמש לצורך כך במידע שנמסר לו כתוצאה מההתקשרות בהסכם זה;

### חובה לגלותו על פי כל דין ו/או צו של רשות שיפוטית או רשות מוסמכת, בכפוף לכך שנותן השירותים יודיע מידית לרשות על כל דרישת מידע כאמור (אם הדין או החלטת הערכאה המוסמכת אינם אוסרים זאת), יאפשר לרשות להתגונן כנגדה ויסייע לו כמיטב יכולתו בהתגוננות כאמור.

## נותן השירותים מצהיר בזה כי ידוע לו ולעובדיו ו/או למי מטעמו כי הוראות סעיף 118 לחוק העונשין, התשל"ז-1977 חלות על הסכם זה.

## כמו כן מצהיר נותן השירותים, כי ידועות לו ולעובדיו ו/או למי מטעמו שיועסק במתן השירותים הוראות חוק הגנת הפרטיות, התשמ"א-1981, והוא מתחייב, בשמו ובשם עובדיו ו/או מי מטעמו שיועסק במתן השירותים, שלא למסור או לעשות שימוש בנתונים ובמידע שיגיעו אליהם תוך כדי ביצוע ההסכם, אלא בהתאם להוראות החוק הנ"ל.

## נותן השירותים רשאי ליתן שירותים לאחרים זולת הרשות, ובלבד שלא יהיה בכך משום פגיעה בחובותיו שלפי הסכם זה. ההחלטה האם מתן שירותים לאחר יוצרת או עלולה ליצור פגיעה במתן השירותים לרשות - נתונה לשיקול דעתה הבלעדי של הרשות.

## נותן השירותים מצהיר ומתחייב, כי במועד חתימת ההסכם, ובמהלך תקופת ההתקשרות עם הרשות, לא יתקיים (ולא צפוי להתקיים) כל ניגוד עניינים לפי כל דין, לרבות ניגוד עניינים בין התחייבויותיו על-פי הסכם זה ובין קשריו העסקיים, המקצועיים או האישיים (להלן: "**ניגוד עניינים**"). "ניגוד עניינים" משמעו אף חשש לניגוד עניינים כאמור.

## נותן השירותים מתחייב, כי אם יווצרו מצבים ביחס לנותן השירותים ו/או מי מטעמו, העלולים להעמידו/ם במצב של ניגוד עניינים או במצב של חשש לניגוד עניינים או במראית עין של חשש כאמור, יהיה עליו להודיע על כך באופן מידי לנציג הרשות והלשכה המשפטית של הרשות, ולפעול על פי ההנחיות שיקבל.

## נותן השירותים מתחייב לחתום, בשמו ובשם כל המועסקים מטעמו בביצוע ההסכם, על התחייבות לשמירת סודיות ולמניעת ניגוד עניינים, בנוסח המצורף כ**נספח 5** להסכם זה, להחתים את עובדיו, קבלני המשנה מטעמו ו/או כל הבא מטעמו לצרכי ביצוע השירותים על התחייבות בנוסח דומה, ולמסור לרשות ו/או למנהלת, לפי דרישתם, כל התחייבות שנחתמה כאמור.

## סעיף ‎14 זה, הינו מעיקרי הסכם זה, והפרת תנאי מתנאיו תהווה הפרה יסודית של הסכם זה**.**

# **פיצוי מוסכם**

## במקרה שיפר נותן השירותים את הסכם זה בהפרה יסודית, תהא הרשות רשאית לדרוש מנותן השירותים, כפיצוי מוערך ומוסכם מראש, תשלום בגובה סכום ערבות ההסכם, וזאת מבלי לגרוע מכל סעד או זכות העומדים לה על פי כל דין ו/או הסכם.

## נותן השירותים ישלם לרשות את הפיצוי המוסכם תוך 7 (שבעה) ימים ממועד קבלת דרישה בכתב לכך מאת הרשות. אין באמור כדי לגרוע מזכותו של הרשות לקזז את סכום הפיצוי המוסכם מהתמורה המגיעה לנותן השירותים בגין ביצוע התחייבויותיו על פי הסכם זה או באמצעות חילוט ערבות ההסכם או מכל סכום אחר המגיע לנותן השירותים מאת הרשות.

## בקביעת הפיצוי המוסכם, בדרישתו על ידי הרשות או בתשלומו על ידי נותן השירותים, אין כדי לגרוע מהתחייבות נותן השירותים או מכל זכות או סעד הנתונים לרשות על פי ההסכם ועל פי דין.

# **שונות**

## לנותן השירותים ו/או למי מטעמו אין, ולא תהא, כל זכות עכבון כלפי הרשות ו/או מי מטעמה, לגבי מסמכים ו/או כל מיטלטלין ו/או נכסים אחרים, מכל מין וסוג שהם, הקשורים לשירותים ו/או השייכים לרשות ו/או למי מטעמה. נותן השירותים מתחייב, כי בכל התקשרות שתיערך בינו לבין כל קבלן משנה (אם תיערך), ייכלל תנאי מפורש, לפיו לא תהא לקבלן המשנה האמור כל זכות עכבון כאמור.

## ויתור, ארכה או הקלה שניתנו על ידי צד להסכם זה למשנהו במקרה מסוים, לא יהוו תקדים למקרה אחר, ולא יהיה תוקף לשום ויתור, ארכה או הקלה שנעשו בקשר עם הסכם זה, אלא אם נעשו בכתב ונחתמו על ידי הנציגים המוסמכים של הצדדים.

## בכפוף להוראות הדין לעניין התיישנות ו/או פקיעת זכויות כלשהן, עיכוב ו/או השהיה במימוש ו/או בהפעלת זכות של צד כלשהו לא יחשבו כוויתור מצדו על זכויותיו, במלואן או בחלקן, על פי הסכם זה ו/או על פי כל דין, והוא יהיה רשאי לממשן ו/או להפעילן בכל עת שימצא לנכון.

## אלא אם כן נאמר מפורשות אחרת בהסכם זה - התרופות והסעדים על פי הסכם זה הינם בנוסף, ומבלי לגרוע, מכל סעד או תרופה אחרים על פי כל דין.

## אם ייקבע, כי הוראה כלשהי בהסכם זה הינה בלתי חוקית או אינה ניתנת לאכיפה, אזי - אלא אם אי החוקיות או העדר יכולת האכיפה יורדים לשורשו של הסכם זה - לא יהא בכך כדי לפגוע ביתר הוראות הסכם זה, אשר תמשכנה לעמוד בתוקפן.

## כל תוספת, שינוי, תיקון ו/או עדכון של הסכם זה - לא יהא להם תוקף, אלא אם נעשו בכתב ונחתמו על ידי הנציגים המוסמכים של הצדדים.

## על הסכם זה יחולו דיני מדינת ישראל. הסמכות הבלעדית והייחודית לדון בכל סכסוך ו/או חילוקי דעות שיתעוררו בין הצדדים בכל הקשור ו/או הנובע מהסכם זה, לרבות בקשר לתוקפו, פרשנותו, ביצועו ו/או הפרתו, תהא נתונה לבתי המשפט במחוז המרכז, ולהם בלבד, לפי סמכותם העניינית.

## כתובות הצדדים הינן כמפורט בראש הסכם זה. כל הודעה שתשלח מצד אחד למשנהו לכתובתו בראש הסכם זה (כפוף לכל שינוי בה, שהודעה בכתב עליו נמסרה לצד האחר בדרך המפורטת בהסכם זה) יראוה כאילו הגיעה ליעדה: אם נשלחה בדואר רשום - כעבור 72 (שבעים ושתיים) שעות מעת מסירתה במשרד דואר בישראל; אם נשלחה בפקסימיליה או בדואר האלקטרוני - ביום העסקיםשלאחר יום המשלוח, באם קיים בידי השולח אישור על העברה תקינה של ההודעה במלואה; אם נמסרה בכתובתו של הצד הרלוונטי ביד - בעת מסירתה כאמור.

## הסכם זה ממצה את מלוא המוסכם בין הצדדים בעניינים הכלולים בו, והוא מחליף בעניינים הכלולים בו, כל הסכם, מצג, הצהרה, הסכמה, התכתבות, או התחייבות, בין בכתב ובין בעל פה, שניתנו (ככל שניתנו) או שנערכו (ככל שנערכו), קודם למועד החתימה, ושאינם כלולים במפורש בהסכם זה, ולא יהא כל תוקף לכל הסכם, מצג, הצהרה, הסכמה, התכתבות, או התחייבות כאמור.

## הסכם זה ייכנס לתוקף רק עם חתימת הרשות עליו.

**ולראיה באו הצדדים על החתום:**

**הרשות**   **נותן השירותים**

**אישור**

אני הח"מ, עו"ד / רו"ח מרחוב מצהיר בזאת, כבא כוחו של **........................** (להלן: "**נותן השירותים**"), כי ההחלטה של נותן השירותים לחתום על הסכם זה נתקבלה כדין, כי החתומים על הסכם זה מוסמך(ים) לחתום עליו, וכי חתימת נותן השירותים כאמור מחייבת אותו על פי כל דין.

**תאריך עו"ד/רו"ח**

**נספח 1**

**הצעת המחיר של נותן השירותים במכרזנספח 2**

**מפרט השירותים**

**נספח 3**

**נוסח ערבות הסכם**

תאריך: \_\_\_\_\_\_\_\_\_\_\_\_

לכבוד

רשות החדשנות

רח' הירדן 4,

קרית שדה התעופה

**הנדון: ערבות בנקאית מספר \_\_\_\_\_\_\_\_**

1. על פי בקשת **\_\_\_\_\_\_\_\_\_\_** (להלן: **"המבקש"**), אנו ערבים בזה כלפיכם, בערבות בלתי חוזרת, בלתי תלויה ולא ניתנת לביטול, לתשלום כל סכום, עד לסך כולל של 17,000 ₪ (שבעה עשר אלף שקלים חדשים) (להלן: "**סכום הקרן**"), בתוספת הפרשי הצמדה למדד (כהגדרתו להלן), על פי החישוב המפורט שלהלן (סכום הקרן, בתוספת הפרשי הצמדה למדד (כהגדרתו להלן), יכונה להלן: **"סכום הערבות**), שתדרשו מאת המבקש, בקשר עם הסכם להספקת שירותי הפקה של כנס החדשנות לשנת 2018.

2. אופן חישוב הפרשי ההצמדה:

2.1. **"המדד"** - משמעו מדד המחירים לצרכן, המתפרסם על ידי הלשכה המרכזית לסטטיסטיקה, ובהעדר פרסום כאמור, כל מדד רשמי אחר שיבוא תחתיו.

2.2. **"המדד החדש"** - המדד שפורסם לאחרונה לפני התשלום בפועל על פי כתב ערבות זה.

2.3. **"המדד הבסיסי"** - המדד שפורסם ביום \_\_ בחודש \_\_\_\_\_ בגין חודש \_\_\_\_, שנת \_\_\_\_\_\_, העומד על \_\_ נקודות. ***המדד במועד החתימה על ההסכם***

אם במועד ביצוע תשלום כלשהו על פי כתב ערבות זה יתברר, כי המדד החדש גבוה מהמדד הבסיסי, יהיו הפרשי ההצמדה סכום השווה למכפלת ההפרש בין המדד החדש למדד הבסיסי בסכום הנדרש לתשלום על פי כתב ערבות זה, ומחולק במדד הבסיסי. אם במועד ביצוע תשלום כלשהו על פי כתב ערבות זה, יתברר כי המדד החדש נמוך מהמדד הבסיסי, אזי נשלם לכם את סכום הקרן.

3. אנו מתחייבים לשלם לכם כל סכום, או סכומים, שיידרש/ו על ידיכם, עד לסכום הערבות, תוך 7 (שבעה) ימים מיום דרישתכם הראשונה בכתב, שתתקבל במעננו כמצוין לעיל, וזאת מבלי שיהא עליכם להציג לנו כל מסמך ו/או ראיה כלשהם נוספים על דרישתכם האמורה ו/או לנמק ו/או לבסס את דרישתכם או להוכיחה באופן כלשהו, ומבלי שיהא עליכם לדרוש את הסכום, מראש או בדיעבד, מאת המבקש, או לפתוח בהליך משפטי כלשהו נגד המבקש.

4. אתם זכאים ורשאים לממש ערבות זאת, מעת לעת, על כל סכום שיקבע על ידכם מתוך סכום הערבות, ובלבד שסך כל הסכומים שידרשו על ידכם וישולמו על ידינו בגין ערבות זאת לא יעלו על סכום הערבות. לפיכך, אם לא תממשו ערבות זאת במלואה בפעם אחת, תישאר ערבות זאת במלוא תוקפה לגבי יתרת סכום הערבות הבלתי ממומשת.

5. ערבות זו תישאר בתוקפה עד ליום \_\_\_\_\_\_ ועד בכלל. לאחר מועד זה תהיה הערבות בטלה ומבוטלת.

6. ערבות זו אינה ניתנת להסבה.

7. דרישה על פי ערבות זו יש להפנות לסניף הבנק, בכתובת: \_\_\_\_\_\_\_\_\_\_\_\_\_\_\_.

בכבוד רב,

\_\_\_\_\_\_\_\_\_\_\_\_\_\_\_\_

*[שם הבנק הערב]*

**נספח 4**

**אישור עריכת ביטוח**

תאריך: \_\_\_\_\_\_\_\_\_\_\_\_\_\_\_

לכבוד

רשות החדשנות

(להלן: "**הרשות**" או "**המזמין**")

א.ג.נ.,

**הנדון: מבוטחנו: \_\_\_\_\_\_\_\_\_\_\_\_\_\_\_\_\_\_\_\_\_ (להלן: "נותן השירותים")**

אישור עריכת פוליסות ביטוח, לרבות בקשר עם הסכם למתן שירותי ארגון, תפעול והספקת

שירותי הפקה והנחיה מקצועית של כנס החדשנות לשנת 2018, כולל, אך לא מוגבל, לשירותי קייטרינג, אבטחה, שמירה וסדרנות (להלן: "**השירותים**")

הננו מאשרים בזאת כי החל מיום \_\_\_\_\_\_\_\_ ועד ליום \_\_\_\_\_\_\_\_ (להלן: **"תקופת הביטוח"**), ערכנו את הביטוחים המפורטים להלן בגין פעילות נותן השירותים, לרבות בקשר עם מתן השירותים לרשות:

1. ביטוח אחריות מקצועית - לכיסוי אחריותו של נותן השירותים על פי דיני מדינת ישראל, בשל תביעה או דרישה שהוגשה לראשונה במשך תקופת הביטוח בגין הפרת חובה מקצועית, מעשה או מחדל, טעות או השמטה מצד נותן השירותים ו/או מצד הבאים מטעמו, בקשר עם השירותים, בגבולות אחריות בסך של 5,000,000 ₪ למקרה ובמצטבר לתקופת הביטוח. הביטוח כאמור אינו כולל כל סייג בדבר נזק תוצאתי, עיכוב או שיהוי בעקבות מקרה ביטוח, הפרת חובת הפרטיות, חריגה מסמכות בתום לב ו/או אי יושר של עובדים.

תאריך רטרואקטיבי: \_\_\_\_\_\_\_\_\_ (שאינו מאוחר ממועד תחילת מתן השירותים).

תקופת גילוי: 6 חודשים, שתחול במקרה שלא נרכשה על ידי נותן השירותים פוליסה אחרת המכסה אותה חבות.

הביטוח כאמור הורחב לשפות את הרשות כמזמינת השירותים, בכפוף לסעיף אחריות צולבת, שלפיו ייחשב הביטוח כאילו נערך בנפרד עבור כל אחד מיחידי המבוטח. ואולם, מובהר כי הפוליסה אינה מכסה את אחריותה המקצועית של הרשות כלפי נותן השירותים.

1. ביטוח אחריות כלפי צד שלישי, בגבולות אחריות בסך של 8,000,000 ₪ למקרה ובמצטבר לתקופת הביטוח. הביטוח אינו כולל סייג בדבר חבות הנובעת מאש, התפוצצות, בהלה, פרעות, שביתה והשבתות, הרעלה, כל דבר מזיק במאכל ומשקה, רכוש הנמצא בפיקוחו ו/או בשליטתו של נותן השירותים ו/או רכוש שפועלים בו, חבות בגין וכלפי קבלנים, קבלני משנה, עובדיהם וכל מי שאינו נמצא ברשימות השכר של נותן השירותים, וכן תביעות תחלוף מצד המוסד לביטוח לאומי.

כל סייג בגין מוצרים שיוצרו, נמכרו, סופקו וכו' על ידי נותן השירותים ו/או מי מטעמו בקשר עם השירותים - מבוטל

ביטוח זה הורחב לבטח את הרשות בגין אחריותה כלפי כל אדם המועסק בביצוע השירותים, אם אחריותה של הרשות אינה מכוסה בביטוח אחריות מעבידים כמפורט להלן.

הביטוח כאמור הורחב לבטח את הרשות בגין אחריותהכמזמינת השירותים, בכפוף לסעיף אחריות צולבת.

1. ביטוח אחריות מעבידים, בגבולות אחריות של 20,000,000 ₪ לתובע, למקרה ובמצטבר לתקופת ביטוח שנתית. הביטוח אינו כולל כל סייג בדבר שעות עבודה והעסקת נוער כחוק וכן בדבר חבות נותן השירותים כלפי קבלנים, קבלני משנה ועובדיהם, אם ייחשבו לעובדי נותן השירותים.

הביטוח כאמור הורחב לשפות את הרשות, אם תחשב למעביד של מי מעובדי נותן השירותים או אם ייקבע כי הוא נושא באחריות שילוחית לעניין חבות נותן השירותים כלפי מי מעובדיו.

1. **כללי לכל הפוליסות** 
   1. הרשות נכללת "בשם המבוטח" בגין הרחבת השיפוי דלעיל.
   2. הביטוחים כאמור כוללים ויתור על זכות התחלוף כלפי הרשות, ובלבד שהוויתור על זכות התחלוף כאמור לא יחול לטובת אדם שגרם לנזק בזדון.
   3. אי קיום ו/או הפרת תנאי הפוליסות על ידי נותן השירותים בתום לב לא יפגעו בזכויות הרשות על פי הפוליסות.
   4. לעניין השירותים מושא אישור זה - כל הביטוחים הנ"ל הינם ראשוניים וקודמים לכל ביטוח הנערך על ידי הרשות ו/או לטובתו, ואנו מוותרים על כל טענה ו/או דרישה ו/או תביעה בדבר שיתוף ביטוחי הרשות.
   5. הביטוחים דלעיל לא יבוטלו ולא ישונו לרעה במשך תקופת הביטוח, אלא בהודעה לרשות 30 יום מראש, בכתב, בדואר רשום.
   6. הננו מאשרים כי ידוע לנו שהאחריות לתשלום פרמיות הביטוח וההשתתפויות העצמיות חלה על נותן השירותים בלבד, ובשום מקרה לא על הרשות.
   7. חריג רשלנות רבתי, אם קיים בביטוחים דלעיל – מבוטל.

אישורנו זה הינו בכפוף לתנאי פוליסות הביטוח המקוריות ולסייגיהן, עד כמה שלא שונו במפורש על פי האמור באישור זה.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(חותמת המבטח) (חתימת המבטח) (שם החותם) (תפקיד החותם)

**נספח 5**

**התחייבות לשמירת סודיות ולמניעת ניגוד עניינים**

**מבוא**

הואיל וביני לבין הרשות הלאומית לחדשנות טכנולוגית (להלן: "**הרשות**") נחתם ביום \_\_\_\_\_\_\_\_\_\_הסכם לפי מכרז פומבי עם הליך תחרותי נוסף מס' 07/2018, **להספקת שירותי הפקה של כנס החדשנות לשנת 2018 (להלן:** "**ההסכם**" ו"**השירותים**", לפי העניין);

והואיל ואני נותן השירותים לפי הסכם זה/ מועסק מטעם נותן השירותים, בין היתר, לשם מתן השירותים לרשות;

והואיל והרשות הסכימה להתקשר עם נותן השירותים, בתנאי שנותן השירותים, לרבות עובדיו וקבלני משנה מטעמו, וכל אדם אחר מטעמם, ישמור על סודיות כל המידע כהגדרתו להלן בהתאם להוראות התחייבות זו, וכן על סמך התחייבות נותן השירותים לעשות את כל הדרוש לשמירת סודיות המידע כהגדרתו להלן;

והואיל והוסבר לי וידוע לי, כי עקב או בקשר להסכם יתכן כי אקבל לחזקתי או יבוא לידיעתי מידע (Information), או ידעKnow- How) ) כלשהם לרבות תכתובת, חוות דעת, חומר, תוכנית, מסמך, רישום, שרטוט, סוד מסחרי/עסקי או ידיעה כהגדרתה בסעיף 91 לחוק העונשין, תשל"ז- 1977 מסוגים שונים, שאינו מצוי בידיעת כלל הציבור או מידע שידיעתו תשמש ל - "קיצור דרך" לשם הגעה למידע שהכלל אינו יכול להגיע אליו, בין בעל פה ובין בכתב, לרבות בתעתיק, באמצעי אחסון אלקטרוני או בכל כלי ואמצעי אחר העשוי לאצור מידע בין ישיר ובין עקיף, לרבות, אך מבלי לגרוע מכלליות האמור, נתונים, מסמכים ודו"חות (להלן - **"המידע**");

והואיל והוסבר לי וידוע לי כי גילוי או אי שמירה בסוד או מסירת המידע בכל צורה שהיא לכל אדם או גוף כלשהם מלבד לנציגי הרשות המוסמכים לעניין ההסכם, ללא קבלת אישור נציג הרשות המוסמך מראש ובכתב עלול לגרום לרשות או לצדדים נזק מרובה ומהווה עבירה פלילית לפי סעיף 118 לחוק העונשין, תשל"ז- 1977;

**אי לזאת, אני הח"מ מתחייב כלפי רשות החדשנות כדלקמן:**

1. המבוא להתחייבות זו מהווה חלק בלתי נפרד הימנה.
2. לשמור על סודיות גמורה ומוחלטת של המידע ו/או כל הקשור או הנובע ממנו.
3. להשתמש במידע אך ורק למטרה שלשמה נמסר או הובא לידיעתי במסגרת מתן השירותים, ובכפוף לאמור לעיל, לא להשתמש במידע או לנצלו לפרנסתי או לכל שימוש עצמי אחר שלא בהתאם לאמור לעיל, וכן לא לגרום או לאפשר לאחרים לנצל, בכל דרך או אופן שהם, את המידע.
4. בלי לפגוע בכלליות האמור לעיל, הנני מתחייב כי במשך כל תקופת העסקתי על-ידי נותן השירותים או לאחר מכן, לא לאפשר לכל אדם או גוף או מוסד כלשהם לקבל את המידע, בין במישרין ובין בעקיפין, לא לפרסם, להעביר, להודיע, למסור או להביא לידיעת אדם או גוף וכן לא להוציא מחזקתי את המידע או כל חומר כתוב אחר או כל חפץ או דבר, בין ישיר ובין עקיף, לצד כל שהוא.
5. לנקוט אמצעי זהירות קפדניים ולעשות את כל הדרוש כדי לקיים את התחייבויותיי על פי כתב התחייבות זה ובין השאר, לנקוט בכל אמצעי הזהירות הנדרשים מבחינה בטיחותית, ביטחונית, נוהלית או אחרת.
6. להביא לידיעת עובדי או מי מטעמי, ככל שישנם, את האמור בהתחייבות זו לרבות חובה זו של שמירת סודיות ואת העונש על אי מילוי החובה.
7. להיות אחראי כלפיכם על פי כל דין לכל נזק או פגיעה או הוצאה או תוצאה מכל סוג, אשר ייגרמו לכם או לצד שלישי כל שהוא כתוצאה מהפרת התחייבותי זו, וזאת בין אם אהיה אחראי לבדי בגין כל האמור ובין אם אהיה אחראי ביחד עם אחרים.
8. להחזיר לידיכם ולחזקתכם מיד כשאתבקש לכך כל חומר כתוב או אחר או חפץ שקיבלתי מכם או השייך לכם או שהגיע לחזקתי או לידי עקב מתן השירותים או שקיבלתי מכל אדם או גוף עקב מתן השירותים או חומר שהכנתי עבור הרשות. כמו כן, הנני מתחייב לא לשמור אצלי עותק כל שהוא של חומר כאמור או של המידע.
9. שלא לעסוק או להתקשר בכל דרך שהיא בעיסוק שיש בו משום פגיעה בחובותיי שלפי   
   כתב התחייבות זה ו/או שמכוח מתן השירותים לרשות או שבעטיו אני עשוי להימצא, במישרין או בעקיפין, במצב של ניגוד עניינים, בין מילוי תפקידי או עיסוקי במסגרת מתן השירותים לרשות לבין עניין אחר. בכלל "עניין אחר" ייחשבו ענייני, לרבות עניינו של קרובי או של גוף שאני או קרוב שלי חבר בו, מנהל אותו או עובד אחראי בו, או גוף בשליטתי אשר לי או לקרובי חלק בו, בהון מניות, ו/או בזכות לקבלת רווחים, ו/או בזכות למנות מנהל ו/או בזכות הצבעה, וכן גם ענינו של לקוח, שאני או מעסיקי או שותפי, או עובד העובד עימי או בפיקוחי, מיצגים/מייעצים/מבקרים (להלן: "**עניין אחר**").
10. בכלל זה לא ידוע לי על ניגוד עניינים קיים או שאני עשוי לעמוד בו בין מילוי תפקידי או עיסוקי במסגרת מתן השירותים לרשות לבין עניין אחר שלי או עניין של קרובי או עניין של גוף שאני או קרובי חבר בו.
11. בכל מקרה שאפר התחייבות זו לרבות בכל מקרה שאגלה מידע כאמור השייך לכם ו/או הנמצא ברשותכם ו/או הקשור לפעילויותיכם, תהיה לכם זכות תביעה נפרדת ועצמאית כלפי בגין הפרת חובת הסודיות שלעיל.
12. הנני מצהיר כי ידוע לי ששימוש במידע שלא בהתאם לכתב התחייבות זה לרבות מסירתו לאחר מהווים עבירה לפי חוק עונשין, התשל"ז- 1997 וחוק הגנת הפרטיות, התשמ"א- 1981.
13. התחייבותי זו לא תפורש כיוצרת קשר אישי מכל סוג שהוא ביני לביניכם.
14. מוסכם וידוע לי כי על העתקים של המידע, אשר יתקבלו בכל דרך שהיא, יחולו כל הוראות כתב התחייבות זה.
15. מוסכם וידוע לי כי אין בהתחייבות זו כדי לגרוע מכל זכות או סעד או סמכות אחרת המוקנית לרשות על-פי כל דין או הסכם לרבות ההסכם.

**ולראיה באתי על החתום**

תאריך: \_\_\_\_\_\_\_\_\_\_\_\_\_\_

שם פרטי ומשפחה:\_\_\_\_\_\_\_\_\_\_\_\_\_\_\_\_\_\_ ת"ז:\_\_\_\_\_\_\_\_\_\_\_\_\_

**אישור עו"ד – חתימת נותן השירותים**

אני הח"מ, עו"ד / רו"ח מרחוב מאשר בזאת, כבא כוחו של **........................** (להלן: "**נותן השירותים**"), כי החתומים על התחייבות זו מוסמך(ים) לחתום עליו, וכי חתימתם מחייבת את נותן השירותים על פי כל דין.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך עו"ד/רו"ח

**אישור עו"ד – חתימת מועסק מטעם נותן השירותים**

אני הח"מ, עו"ד \_\_\_\_\_\_\_\_\_\_\_\_\_, מ.ר. \_\_\_\_\_\_\_\_\_\_\_\_\_, שכתובתי \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_, מאשר בזאת כי ביום \_\_\_\_\_\_\_\_\_\_\_ הופיע/ה בפני במשרדי מר/גב' \_\_\_\_\_\_\_\_\_\_\_\_\_\_\_\_, נושא/ת ת.ז. מס' \_\_\_\_\_\_\_\_\_, וחתם/ה על מסמך זה בפני.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

שם חותמת וחתימה תאריך

**נספח 6**

**מסמכי המכרז, כולל הצעת נותן השירותים במכרז**

**(למעט הצעת המחיר)**

**[לא מצורף]**